Аляксандар Казулін — Вікіпэдыя

# Аляксандар Казулін

### Зьвесткі зь Вікіпэдыі — вольнай энцыкляпэдыі.

Аляксандар Казулін

Казулін, Аляксандар Уладзіслававіч — палітык, былы рэктар Беларускага дзяржаўнага ўніверсітэту. Нарадзіўся 25 лістапада 1955 года ў Менску. Беларус. Прафэсар, доктар навук, акадэмік Акадэміі адукацыі Рэспублікі Беларусь, акадэмік Міжнароднай акадэміі вышэйшай школы, ганаровы прафэсар Маскоўскага дзяржаўнага ўнівэрсытэта імя М. В. Ламаносава, віцэ-прэзыдэнт Пятроўскай акадэміі навук і мастацтваў, старшыня супольнасьці «Беларусь-Аўстрыя», лідэр Беларускай сацыял-дэмакратычнай партыі (Грамада).

У 1972 годзе скончыў менскую спэцыялізаваную (ангельская мова) сярэднюю школу № 87, пасьля чаго тамсама 2 гады працаваў лябарантам кабінэта фізікі. Адначасова вучыўся на вячэрнім аддзяленьні матэматычнага факультэта БДУ. Адбыў 2 гады на Балтыйскім флоце ў марской пяхоце (1974—1976).

У 1976—1983 гады — студэнт мэханіка-матэматычнага факультэта БДУ. Скончыў унівэрсытэт з чырвоным дыплёмам. З 1983 па 1986 гады — сакратар камітэту камсамолу БДУ.

У 1986—1988 гадох працаваў у БДУ выкладчыкам, старэйшым выкладчыкам, дацэнтам, деканам факультэта. Абараніў кандыдацкую дысэртацыю па праблемах аналітычнай тэорыі дыфэрэнцыйных раўнаньняў.

З 1988 па 1996 гады — праца ў Міністэрстве адукацыі Беларусі: спачатку ўзначальваў аддзел аналітычный працы і пэрспэктыўнага разьвіцьця, вядучага кіраваньня пэрспэктыўнага разьвіцьця і безадрыўнай адукацыі, потым — намесьнікам міністра, першым намесьнікам міністра. Адначасова не спыняў навуковай працы, абараніў доктарскую дысэртацыю па новых адукацыйных тэхналёгіях.

У 1996 годзе прызначаны Рэктарам Беларускага дзяржаўнага ўнівэрсытэту. У 2000 годзе абраны на тую ж пасаду абсолютнай большасьцю Аб'яднанай Рады ўнівэрсытэту.

З 1998 па 2001 гады — сябра Ўраду Рэспублікі Беларусь, міністр. Быў старшынём Рады рэктараў ВНУ Беларусі, сябрам Прэзыдыюма Нацыянальнай Акадэміі навук Беларусі.

10 красавіка 2005 года абраны на аб'яднальным сходзе старшынём Беларускай сацыял-дэмакратычный партыі (Грамада).

Удзельнічаў у прэзыдэнцкіх выбарах 2006 году, паводле афіцыйных зьвестак атрымаў каля 2% галасоў выбаршчыкаў. Прымаў удзел у акцыях пратэсту пасьля выбараў, быў затрыманы 25 сакавіка 2006 года, асуджаны на 5,5 гадоў пазбаўленьня волі ў калёніі агульнага рэжыму за арганізацыю масавых беспарадкаў. Большасць прадстаўнікоў апазыцыйных партыяў а так сама такія паважаныя міжнародныя арганізацыі як Amnesty international лічаць такі прысуд палітычна матываваным.

## [рэдагаваць] Вонкавыя спасылкі

- Афіцыйная старонка

Атрымана з «http://be-x-old.wikipedia.org../../../%D0%B0/%D0%BB/%D1%8F/%D0%90%D0%BB%D1%8F%D0%BA%D1%81%D0%B0%D0%BD%D0%B4%D0%B0%D1%80_%D0%9A%D0%B0%D0%B7%D1%83%D0%BB%D1%96%D0%BD_e261.html»

Катэгорыя: Беларускія палітыкі

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Česky
- Deutsch
- English
- Français
- Nederlands
- Polski
- Русский
- Suomi